text: Lors monta. N'a pas demoré
   Sa targe et son espier a pris.
   Mais, ains que de là fust partis,
   A au chambellene commandé
   Que il n'ait le cuer si osé
   Que il de lui nouvele die.
   Et li chambellens li otrie,
   K'escondire ne li osa,
   Et Cléomadès s'en ala.
   Sitost qu'il pot de la vile ist.
   Si très tost as plains chans se mis
   Que il des chemins pot issir ;
   Car il avoit moult grant desir
   PageV02P007
   Qu'il eüst trouvée forest.
   Et, quant voit que as plains chans est,
   Lors regarda de tous costez,
   Et lors se torna à ce lez
   Où il li sambla que par droit
   Forest plus tost trouver povoit.
  